Cosenza
Store norske leksikon,Geografi,Verdens geografi,Europa,Italias geografi
Cosenza er en by i Italia, i regionen Calabria. Den er hovedstad i provinsen Cosenza og har 66 327 innbyggere (2020). Byen ligger ved Cratis øvre løp.
Det er noe møbel- og ullindustri i byen.Cosenza er erkebispesete siden 1000-tallet. Det finnes en katedral fra 1100-tallet i byen.I antikken het byen Consentia. Den ble erobret av romerne 204 fvt. Alarik falt ved beleiringen av Cosenza i 410. Byen har flere ganger blitt herjet av jordskjelv, senest i 1905. Det var store ødeleggelser i byen under andre verdenskrig. Les mer i Store norske leksikon Italia Byer i Italia Italias geografi